Tarmo Türkson

Tarmo Türkson (sündinud 17. aprillil 1967 Kohtla-Nõmmel) on Eesti riigiametnik, endine Teabeameti (2001–2011) peadirektor ja Siseministeeriumi kantsler (2011–2012).  

Tarmo Türkson lõpetas 1992. aastal Tartu Ülikooli ajaloo osakonna cum laude. Diplomitöö oli "Eesti-Prantsuse suhted 1934–1940". Sellest ajast oskab ta suhelda prantsuse keeles. Ta oskab ka inglise ja vene keelt. 

Pärast ülikooli lõpetamist 1992. aastal asus ta tööle Eesti Vabariigi Riigikantselei Teabeteenistusse, kus töötas kuni 1995. aastani, kui see oli juba Välisministeeriumi haldusalas. Aastatel 1996–1998 töötas Eesti suursaatkonnas Moskvas ja seejärel taas Eesti Vabariigi Teabeteenistuses, olles selle juhi kohusetäitja. 1. märtsil 2001 asutati teabeteenistuse asemele uus amet – Teabeamet. Tarmo Türkson jätkas selle peadirektori kohusetäitjana ja nimetati mõni kuu hiljem peadirektoriks. Ta juhtis Teabeametit kuni 26. jaanuarini 2011.Kärmas, Mihkel. VANA KULD: Eesti välisluure läbi aegade: Türkson, Frosch, Kross ja Bõstrov. Eesti Ekspress, 22. mai 2014.

3. jaanuaril 2011 esitas siseminister Marko Pomerants Tarmo Türksoni Siseministeeriumi kantsleri kandidaadiks. Alates 27. jaanuarist 2011 kuni 31. oktoobrini 2012 oli ta Siseministeeriumi kantsler. Alates 1. novembrist 2012 asus taas tööle Teabeametis.Veskioja, Risto. Siseministeeriumi kantsler Tarmo Türkson naaseb teabeametisse. Delfi, 24. september 2012.

Tunnustus
 2003 Valgetähe IV klassi teenetemärk
 2004 Auleegioni orden (rüütel)

Isiklikku
Tarmo Türksoni abikaasa on kursuseõde, Eesti Kunstimuuseumi peavarahoidja Kersti Kuldna-Türkson.Töötajad. Eesti Kunstimuuseumi veebisait. Neil on kaks last.

Ta armastab vabal ajal lugeda. Kogub münte (kogus on tuhatkond eksemplari).

 Viited 

 Välislingid 
Mees, kes juhib Eesti välisluuret
Türkson sai siseministeeriumi kantsleriks, Postimees, 6. jaanuar 2011 

Kategooria:Eesti riigiametnikud
Kategooria:Tartu Ülikooli filosoofiateaduskonna vilistlased
Kategooria:Valgetähe IV klassi teenetemärgi kavalerid
Kategooria:Kaitseministeeriumi teeneteristi kavalerid
Kategooria:Auleegioni rüütlid
Kategooria:Sündinud 1967